Komisijos reglamentas (EB) Nr. 595/2002
2002 m. balandžio 5 d.
iš dalies keičiantis ir taisantis Reglamentą (EB) Nr. 1520/2000, nustatantį bendrąsias išsamias eksporto grąžinamųjų išmokų už tam tikrus žemės ūkio produktus, eksportuojamus kaip į Sutarties I priedą neįtrauktos prekės, skyrimo sistemos taikymo taisykles ir tokių grąžinamųjų išmokų sumų nustatymo kriterijus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. gruodžio 6 d. Tarybos reglamentą (EB) Nr. 3448/93, nustatančio prekybos tvarką, taikomą tam tikroms iš perdirbtų žemės ūkio produktų pagamintoms prekėms [1], su paskutiniais pakeitimais, padarytais Reglamentu (EB) Nr. 2580/2000 [2], ypač į jo 8 straipsnio 3 dalį,
kadangi:
(1) Reikėtų iš dalies pakeisti 2000 m. liepos 13 d. Komisijos reglamentą (EB) Nr. 1520/2000, nustatantį bendrąsias išsamias eksporto grąžinamųjų išmokų už tam tikrus žemės ūkio produktus, eksportuojamus kaip į Sutarties I priedą neįtrauktos prekės, skyrimo sistemos taikymo taisykles ir tokių grąžinamųjų išmokų sumų nustatymo kriterijus [3], su paskutiniais pakeitimais, padarytais Reglamentu (EB) Nr. 1563/2001 [4], kad numatyti, jog 2001 m. lapkričio 26 d. Komisijos reglamentu (EB) Nr. 2298/2001, nustatančiu išsamias produktų, tiekiamų kaip pagalba maistu, eksporto taisykles [5], nustatytos išsamios taisyklės būtų taikomos grąžinamųjų išmokų sertifikatų paraiškoms ir grąžinamųjų išmokų sertifikatams, išduotiems produktų, tiekiamų kaip pagalba maisto produktais, eksportui.
(2) Specialiosios paraiškos, kai eksporto deklaracija nėra specialioji paraiška, kaip numatyta Reglamento (EB) Nr. 1520/2000 7 straipsnio 4 dalies antroje pastraipoje, pateikimo galutinis terminas kai kuriose valstybėse narėse kelia sunkumų. Tikslinga atsižvelgti į šiuos sunkumus ir sprendimą taikyti byloms, kurios šio reglamento įsigaliojimo dieną dar nėra uždarytos.
(3) B priede numatytas grąžinamųjų išmokų už cukrų, klasifikuojamą pagal KN kodus 21013011 ir 21013091, mokėjimas. Šie kodai nėra išvardyti 2001 m. liepos 19 d. Tarybos reglamento (EB) Nr. 1260/2001 dėl bendro cukraus sektoriaus rinkų organizavimo [6] V priede. Todėl reikia pataisyti B priedą.
(4) Todėl reikia iš dalies pakeisti ir pataisyti Komisijos reglamentą (EB) Nr. 1520/2000.
(5) Šiame reglamente numatytos priemonės atitinka Horizontaliųjų klausimų dėl prekybos perdirbtais žemės ūkio produktais, neišvardytais Sutarties I priede, vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1520/2000 iš dalies keičiamas taip:
1. 6 straipsnio 1 dalies antra pastraipa pakeičiama taip:
"Ankstesnė pastraipa netaikoma pristatymams, minimiems Reglamento (EB) Nr. 800/1999 4 straipsnio 1 dalies trečioje įtraukoje arba 36, 40, 44, 45 straipsniuose ir 46 straipsnio 1 dalyje, arba 14 straipsnyje minimam eksportui."
2. 7 straipsnio 4 dalies antra pastraipa pakeičiama taip:
"Pagrindinis reikalavimas laikomas įvykdytu, jei eksportuotojas perdavė specialią paraišką (paraiškas) dėl prekių, eksportuotų grąžinamosios išmokos sertifikato galiojimo laikotarpiu, F priedo VI skyriuje nustatytomis sąlygomis. Jeigu speciali paraiška nėra eksporto deklaracija, ji turi būti paduota per tris mėnesius nuo grąžinamosios išmokos sertifikato, ant kurio nurodytas į specialią paraišką įrašytas numeris, galiojimo pabaigos, išskyrus force majeure atvejus."
3. 10 straipsnis pakeičiamas taip:
"10 straipsnis
Reglamentas (EB) Nr. 2298/2001 taikomas paraiškoms grąžinamųjų išmokų sertifikatams gauti ir grąžinamųjų išmokų sertifikatams, išduotiems eksportuoti prekes, kurios yra tarptautinės pagalbos maistu operacijos dalis, kaip apibrėžta susitarimo 10 straipsnio 4 dalyje."
4. F priedas pakeičiamas taip:
1 skyriaus 2 poskyrio paskutinis sakinys išbraukiamas.
2 straipsnis
Reglamento (EB) Nr. 1520/2000 B priedas pataisomas taip:
1. Išbraukiamas įrašas dėl KN kodo 21013011.
2. Išbraukiamas įrašas dėl KN kodo 21013091.
3 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
1 straipsnio 2 dalyje numatytas pakeitimas taikomas byloms, kurios tebesvarstomos šio reglamento įsigaliojimo metu.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. balandžio 5 d.